kardosdrur/scandi-wiki huggingface dataset:
Tove Styrke

Tove Anna Linnéa Östman Styrke (født 19. november 1992 i Umeå) bedre kendt som Tove Styrke er en pop-sangerinde fra Sverige.

Diskografi

Album 
 Tove Styrke – 2010
 Kiddo – 2015
 Sway – 2018

EP 
 Borderline – 2014

Singler 
 Million Pieces – 2010
 White Light Moment – 2010
 Call My Name – 2011
 Bad Time for a Good Time – 2011
 Even If I'm Loud It Doesn't Mean I'm Talking To You – 2014
 Borderline – 2014
 Ego – 2015
 Number One – 2015
 ... Baby One More Time – 2015 (Britney Spears cover)
 Say My Name – 2017
 Mistakes – 2017
 liability (demo) – 2017 (Lorde cover)
 Changed My Mind – 2018
 On the Low – 2018
 Stuck (med Lost Kings) – 2018

Eksterne henvisninger 
 

Musikere fra Sverige
Sangere fra Sverige
Singer-songwritere fra Sverige
Sangskrivere fra Sverige
Personer fra Umeå
The Incredible Bongo Band

The Incredible Bongo Band er et Funk-band. Gruppen blev dannet af Michael Viner fra USA.

Diskografi 
 Bongo rock (1973)
 The Return of The Incredible Bongo Band (1974)

Musikgrupper fra USA
Soggy Bottom Boys

Soggy Bottom Boys er en fiktiv musikgruppe, der optræder i Coen-brødrenes film O Brother, Where Art Thou? fra 2000, bl.a. med en coverversion af Dick Burnetts “Man of Constant Sorrow”.

Musikgrupper fra USA
Alabama 3

Alabama 3 er en Alternativ musikgruppe fra Storbritannien. Gruppens musikstil er en blanding af Rock, House og Blues m.m.

Diskografi 
 Exile on coldharbour lane (1997)
 La peste (2000)
 Last train to Nashville vol 2 (2003)
 Outlaw (2005)
 M.O.R. (2007)

Musikgrupper fra Storbritannien
Joseph Louis Lagrange

Joseph Louis Lagrange (italiensk Giuseppe Lodovico Lagrangia) (født 25. januar 1736, død 10. april 1813) bliver regnet som en af de største matematikere i 1700-tallet.
Han blev født i den italienske by Torino og arbejdede både i Italien og Tyskland, men mest i Frankrig. Han døde i Paris.

Han var direktør ved institut for matematik ved Berlin videnskabsakademi (1766-1787) og udgav flere afhandlinger om himmelmekanik. Hans hovedværk er Mêcanique analytique (1788). Her finder man de såkaldte lagrangeske bevægelsesligninger for mekaniske systemer. Han flyttede til Paris i 1793 og blev formand for den komité som udarbejdede det metriske målesystem. 

Lagrange arbejdede også meget med talteori og algebra. Han gav flere vigtige bidrag til teorien for differentialligninger, og hans ligningsteori lå til grund for Niels Henrik Abels undersøgelse af femtegradsligningen. Lagrange prøvede at udvikle integralregningen, men kom ikke frem til nogen tilfredsstillende resultater.

Lagrange lægger navn til Lagrange-punkter.

Referencer

Eksterne henvisninger 
 
 Lagrange summary

Matematikere fra Italien
Personer i oplysningstiden
Personer fra Torino
Franskmænd begravet i Panthéon
Medlemmer af Royal Society of Edinburgh
Ernst Martin

Ernst Martin (født 5. maj 1841 i Jena, død 15. august 1910) var en tysk germanist og romanist, søn af Eduard Arnold Martin. 

Martin blev 1866 privatdocent i Heidelberg, 1868 professor i Freiburg, 1874 i Prag og 1877 i Strasbourg. Han har blandt andet udgivet: Mittelhochdeutsche Grammatik, Examen critique des manuscrits du roman de Renard, Das Volksbuch Reynaert de vos, Le roman de Renart, Kudrun (1872) og Elsässische Litteraturdenkmäler des 14.—17. Jahrhunderts samt sammen med Wiegand Strassburger Studien.

Kilder 
 

Filologer fra Tyskland
Faglitterære forfattere fra Tyskland
Ansatte ved Freiburgs Universitet
Ansatte ved Prags Universitet
Ansatte ved Strasbourgs Universitet
Tyskere i 1800-tallet
Personer fra Jena
Salmonsens
Plain White T's

Plain White T's er et amerikansk rockband fra Lombard i Illinois, som blev dannet i1997 af high school-vennerne Tom Higgenson, Dave Tirio og Ken Fletcher. Kort efter sluttede Steve Mast sig til gruppen. De havde hovedsageligt en følgerskare i Chicagos musikalske underverden, på natklubber og barer i de første år.

Gruppen fik deres første nummer-1 hit i USA med sangen "Hey There Delilah", som blev certificeret platin i 2007 og modtog to Grammy-nomineringer. Deres sange "1234" og "Rhythm of Love" blev certificeret platin i hhv. 2009 og 2011.

Medlemmer 
Nuværende medlemmer
 Thomas John "Tom" Higgenson – forsanger, akustisk guitar, keyboards (1997–nu), rytmeguitar (1997–2003), lead guitar (1997), baggrundsvokal (2002–nu)
 Dave Tirio – rytmeguitar (2003–nu), trommer, percussion (1997–2003)
 Tim G. Lopez – lead guitar, baggrunds- og fosanger (2002–nu)
 Mike Retondo – bas, baggrundsvokal (2002–nu)
 De'Mar Randell Hamilton – drums, percussion, baggrundsvokal (2003–nu)

Tidliger medlemmer
 Steve Mast – lead guitar, baggrundsvokal (1997–2002)
 Ken Fletcher – bas (1997–2002)

Tidslinje

Diskografi 

 Come on Over (2000)
 Stop (2002)
 All That We Needed (2005)
 Every Second Counts  (2006)
 Big Bad World (2008)
 Wonders of the Younger (2010)
 American Nights (2015)
 Parallel Universe (2018)

Referencer

Eksterne henvisninger 

 
 
 

Musikgrupper fra USA
Musikgrupper fra 1997
Molslaboratoriet

Molslaboratoriet, som gården Nedre Strandkær også kaldes, er et retreat, feltlaboratorium og kursuscenter, som ligger midt i Nationalpark Mols Bjerge, på den sydlige del af Djursland.

Molslaboratoriets faciliteter stilles til rådighed for forskere og studerende fra både ind- og udland. Desuden udlejes stedet til eksempelvis konfirmationer, fødselsdage og sammenkomster i øvrigt.

Molslaboratoriet tilhører Naturhistorisk Museum, Århus.

Området 

Molslaboratoriets areal, der er en del af er en del af habitatområde H186, dækker 150 ha og rummer en lang række meget værdifulde naturtyper såsom hede, overdrev, eng og urørt løvskov. Området rummer en høj biodiversitet, der inkluderer en lang række sjældne planter og smådyr.

Dele af området afgræsses af Galloway-kvæg og Exmoor-ponyer, som siden 2016 har gået ude på arealerne året rundt uden tilskudsfodring (sultende eller syge dyr fjernes dog). Det sker i et forsøg på at skabe en mere vild, selvregulerende natur, en proces der også er kendt som rewilding. Det er samtidigt et opgør med tidligere tiders mere traditionelle naturpleje, som i vidt omfang stadig praktiseres på Naturstyrelsens tilstødende arealer i Mols Bjerge.

Forskning 
På arealerne er der siden 1941 udført omfattende og betydelig økologisk forskning, bl.a. inden for jordbrugsøkologi og landskabspleje.

Omkring 40 % af de højere plantearter, som forekommer i Danmark, er fundet på Molslaboratoriets areal, men en del er forsvundet, og nogle få er kommet til siden de første registreringer i 1940’erne.

Historie 
De ældste dele af Nedre Strandkær kan formentlig dateres til omkring 1730. Oprindelsen til Molslaboratoriet går tilbage til 1941. Dette år fik Naturhistorisk Museum i Aarhus overdraget retten til at benytte Nedre Strandkjærgårds jorder til naturhistorisk forskning af ejeren Ellen Dahl, født Dinesen og søster til Karen Blixen. Det skete som led i Strandkærfredningen, som var en af de første områdefredninger i Mols Bjerge.

I 1951 blev jordene, den firlængede gård og et husmandssted doneret til museet.

Eksterne henvisninger 
 Molslaboratoriet – Officiel hjemmeside

Referencer 

Danmarks natur
Naturområder i Danmark
Lokaliteter i Syddjurs Kommune
Etableret i 1941
Antoine Parmentier

Antoine Augustin Parmentier (født 17. august 1737 i Paris, død 17. december 1813) var en fransk agronom, næringsmiddelforsker og hygiejniker. Han er først og fremmest kendt for at have indført kartoflen til Frankrig.
len
Parmentier gik i apotekerlære i sin fødeby og blev i en alder af 20 år farmaceut i den franske hær under Syvårskrigen mod Storbritannien og Preussen. Mens han sad i fangenskab i Tyskland, opdagede han de kvaliteter, kartoflen har som næringsmiddel for mennesker.

Tilbage i Frankrig deltog han i 1771 i en konkurrence udskrevet af akademiet i Besançon om erstatning af hvede i fremstillingen af brød og skrev en afhandling om kartoflen, der gjorde ham berømt. Han forsøgte under pres fra kong Ludvig 16. af Frankrig, at udvikle dyrkningen af kartoflen på Sablon-sletten i Neuilly.

For at afhjælpe mangelen på rørsukker anbefalede han blandt andet brugen af druesukker. Han interesserede sig for konservering af mel, vin og mælkeprodukter.

Han arbejdede også med majs og opium og anbefalede konservering af kød ved hjælp af kulde.

Hans videnskabelige arbejder har en bemærkelsesværdig bredde, men han deltog også i samfundslivet, blandt andet ved at bidrage til 
Den franske Nationalforsamlings reformer i landbruget. Han blev optaget i Det franske videnskabsakademi i 1795.

Parmentier ligger begravet på Père Lachaise-kirkegården i Paris.
Flere retter er opkaldt efter ham - og en avenue i Paris.

Værker (ikke komplet) 

 Examen critique de la pomme de terre (1779).
 Recherche sur les végétaux nourrissants qui, dans tous les temps de disette, peuvent remplacer les aliments ordinaires (1781).
 Économie rurale et domestique. Bibliothèque Universelle des Dames, rue et hotel Serpente, 1788-1797 ; 8 bind. 
 Traité sur la culture et les usages des pommes de terre, de la patate et des topinambours (1789).
 Traité théorique et pratique sur la culture de la vigne, avec l'art de faire le vin, les eaux-de-vie, esprit de vin, vinaigres simples et composés (2 bind., 1801) i samarbejde med Jean-Antoine Chaptal, l'abbé Rozier, og Dussieux
 Traité sur l'art de fabriquer les sirops et conserves de raisin (1810).

Bibliografi 

 Anne Muratori-Philip, Parmentier, Plon, Paris, 2. udgave, 2006.

Eksterne henvisninger 

 Biografi og bibliografi.

Personer fra Paris
Personer i oplysningstiden
Agronomer fra Frankrig
Nordisk Forskningsinstitut

Nordisk Forskningsinstitut (fork. NFI, eng.: Department of Nordic Research) var et institut under Det Humanistiske Fakultet på Københavns Universitet som hovedsageligt beskæftigede sig med sprogforskning inden for de nordiske sprog. Instituttet blev oprettet i 2003 som en fusion af de daværende Det Arnamagnæanske Institut, Institut for Dansk Dialektforskning og Institut for Navneforskning. Pr. 1. januar 2015 blev Center for Sprogteknologi en del af instituttet, og pr. 1. september 2017 blev instituttet indfusioneret i Institut for Nordiske Studier og Sprogvidenskab (INSS) som ved samme lejlighed skiftede forkortelse til NorS.

Eksterne henvisninger 
 Nordisk Forskningsinstituts hjemmeside
 dialekt.ku.dk
 navn.ku.dk
 haandskrift.ku.dk
 Den Arnamagnæanske Samling på UNESCOs Memory of The World-sider

Sprogforskning
Historisk sprogforskning
Filologi
Institutter ved Københavns Universitet
Etableret i 2003
Percy Sledge

Percy Tyrone Sledge (25. november 1940 - 14. april 2015) var en R&B/Soul-sanger fra USA. Han er nok mest kendt for sin indspilning af sangen "When a Man Loves a Woman" fra 1966, som blev et international hit i top 40 i mange lande, og certificeret guld. Sangen blev den første guldplade for pladeselskabet Atlantic Records.

Han arbejdede som sygeplejerske i de tidlige 1960'ere, og oplevede den største succes som sanger i midt 60'erne og start 70'erne, med en serie af emotionelle soul-sange. I hans senere karriere modtog han Rhythm and Blues Foundation's Career Achievement Award.

Diskografi 
 It tears me up (1966)
 When a man loves a woman (1966)
 Percy (1982)
 Blue night (1994)
 Shining Through the Rain (2004)
 The Gospel of Percy Sledge (2013)

Referencer

Eksterne henvisninger 

 psledge.com/ 
 
 
 

Musikere fra USA
Sangere fra USA
Personer fra Alabama
The Hundred In The Hands

The Hundred In The Hands (nogle gange forkortet THITH) er en amerikansk elektronisk duo fra Brooklyn, New York City, der blev dannet i 2008. Bandet består af Eleanore Everdell (vokal, keyboard) og Jason Friedman (guitar, programmering). Bandet er navngivet efter en frase Lakota Nation gav til Fetterman Fight i 1866 i Wyoming, hvor Crazy Horse ledte sine krigere til sejr, der resulterede i 100 døde fjender.

Diskografi

Studiealbum 
 The Hundred in the Hands (2010)
 Red Night (2012)
 Love in the Black Stack (2017)

EP'er 
 This Desert (2010)

Singler 
 "Dressed in Dresden" (2008)
 "Dressed in Dresden"/"Undressed in Dresden" (2009)
 "Pigeons" (2010)
 "Commotion"/"Aggravation" (2010)
 "Keep It Low" (2012)

Musikvideoer 
 "Tom Tom" (instrueret af Ben Crook)
 "Pigeons" (instrueret af Daniels)
 "Commotion" (instrueret af Daniels)

Referencer

Eksterne henvisninger 
 
 

Musikgrupper fra USA
Musikgrupper fra 2008
Duoer
Snow White's Poison Bite

Snow White's Poison Bite er et post-hardcore band fra Joensuu i Finland. Deres musik kan også beskrives som rock, screamo eller metal. Bandet er meget inspireret af horror. Bandet blev grundlagt i starten af 2007 af Allan ”Jeremy Thirteenth” Cotterill, Juuso Puhakka, Tuomo Korander og Teemu Leikas. Senere, i 2008, blev bandet en helhed da bassist Jarkko Penttinen trådte til. I slutningen af 2009 forlod Juuso Puhakka bandet pga. personlige og musikalske uoverensstemmelser, så nu er bandet en kvartet. Forsangeren Allan Cotterill blev født i Storbritannien, men har boet i Finland siden han var teenager, resten af bandmedlemmerne er finnere.

I maj 2008 vandt Snow White's Poison Bite bandkonkurrencen "Big Boom". Præmien var tre dage i et studie og en koncert på en velkendt midsommer festival, Himos festival. I maj 2009 var Snow White's Poison Bite opvarmningsband for det amerikanske post-hardcore band Alesana i Helsinki. De har også spillet på Music Against Drugs touren i Finland, som er en del af Youth Against Drugs (YAD) organisationen.

I begyndelsen af 2009 skrev Snow White's Poison Bite under på en kontrakt med Poko Rekords/EMI Finland. I februar 2009 udgav Poko Snow White's Poison Bite’s første EP ”Drama Through Your Stereo”. I 2010 skrev Snow White's Poison Bite under på en kontrakt med Sound Of Finland's Hyeena Trax -label og udgav to singler, "Valentine's Doom" som gratis download og "Kristy Killings". Debut albummet ”The Story of Kristy Killings”, udkomm den 27. oktober 2010. Den japanske udgivelse sker gennem Marquee/Avalon.

Medlemmer

Nuværende 
 Allan "Jeremy Thirteenth" Cotterill – Vokaler
 Tuomo Korander – Guitar
 Teemu Leikas – Trommer
 Jarkko Penttinen – Bas

Tidligere 
 Juuso Puhakka (2007-2009) – Screams

Diskografi

Selv udgivelser/EP'er/Singler 
 Snow White’s Poison Bite (EP 2008, selvudgivelse)
 Drama Through Your Stereo (EP 2009, Poko Rekords)
 Valentine's Doom (single 2010, Sound Of Finland)
 Kristy Killings (single 2010, Sound Of Finland)
 The End Of Prom Night (single 2010, Sound Of Finland)

Links 
 snowwhitespoisonbite.com 
 SWPB's danske street team
 SWPB Forum

Musikgrupper fra Finland
Musikgrupper fra 2007
Malling Bio

Malling Bio er en biograf i Bredgade 49 i Malling i den sydlige del af Aarhus Kommune knap 15 kilometer fra Aarhus Centrum.
Biografen Åbnede i 1943 med 202 sæder; - i dag er der kun 75 pladser i det samme lokale, men til gengæld masser af benplads. Bio2 med 39 pladser kom til i 1981. Senest renoveret med nye stole og samme generøse benplads (122 cm) som Bio1 - herefter 33 pladser.

Sal 1 blev digitaliseret i 2011, med økonomisk opbakning fra små og store sponsorer, ligesom Aarhus Kommune og Det Danske Filminstitut har ydet økonomisk støtte til biografen. I denne forbindelse udtalte Kulturrådmand Marc Perera Christensen (K):

»Malling Bio er et vigtigt kulturelt tilbud i Aarhus. Det er en god biograf, som understøtter den sydlige del af Aarhus Kommune. Rigtig mange borgere nærer stor kærlighed til Malling Bio og det glæder mig at vi fra kommunen er i stand til hjælpe biografen«

Malling Bio er blevet støttet i 2014 af Købmand Herman Sallings Fond, således at den lille sal også kunne digitaliseres.

I 2021 har biografen geninstalleret tidligere tiders analoge fremviserudstyr, og er dermed eneste danske biograf udenfor København, som er i stand til at vise film i såvel 35 som 70mm i ethvert billed- og lydformat. Kun tre biograf i alt i landet råder over sådant udstyr. De to øvrige er Imperial Bio og Gentofte Kino.

Biografen er siden juli 1973 ejet og drevet af Per Hauberg.

Fodnoter 

Biografer i Aarhus
Etableret i 1943
Ømålsordbogen

Ømålsordbogen (ØMO) er en dansk ordbog som udgives af Afdeling for Dialektforskning på Nordisk Forskningsinstitut, Københavns Universitet, med støtte fra Carlsbergfondet. Den distribueres gennem Universitets-Jubilæets danske Samfund.

I 1922 blev Ellen Raae ansat som den første faste medarbejder med henblik på produktionen af ordbogen. Senere blev der flere medarbejdere tilknyttet. Hun fortsatte med at arbejde med ordbogen til sin pensionering i 1955.

Eksterne henvisninger 
 Om Ømålsordbogen på Nordisk Forskningsinstituts hjemmeside
 Om Ømålsordbogen på dialekt.ku.dk 
 Universitets-Jubilæets Danske Samfund

Referencer 

Ordbøger
Xichang

Xichang (kinesisk: 西昌. pinyin: Xīchāng) er et bydistrikt i det autonome præfektur Liangshan i provinsen Sichuan i Folkerepublikken Kina.

Geografi 

Xichang ligger i det sydvestlige Kina, i den sydlige del af Sichuan. Byen ligger nordøst for bypræfekturet Panzhihua. Floden Anling, som er en biflod til Jinsha, som er den store  flod  Yangtzes øvre løb, er hovedfloden i området. Xichang er hovedsageligt et bjergrigt område, især den vestlige del

Xichang satellitopsendelsescenter ligger 64 km nord for byen. 

Bydistriktet har et areal på 2.655 km2 , og en befolkning på  mennesker  (2007).

Trafik 
Kinas rigsvej 108 løber gennem området. Den begynder i Beijing og fører via Taiyuan, Xi'an og Chengdu mod syd  til Kunming i den sydvestlige provins Yunnan. 

Sichuans geografi
Distrikter i Kina
Ansvar

Ansvar er et bestemt aspekt af de relationer man som person har over de personer, hvorom man anerkender at man er "ansvarlig overfor" dem.

Man er i almindelighed ansvarlig overfor mennesker, hvis liv bliver påvirket af ens beslutninger, og desuden overfor overordnede, altså mennesker eller instanser som har tildelt en rolle og i den forbindelse uddelegeret særlige beføjelser og ansvar.

At have ansvar betyder bl.a:
 at man har pligt til at handle på nærmere bestemte måder inden for sit ansvarsområde.
 at man til alle tider er gyldig modtager af spørgsmål og kritik. Hvis spørgsmål eller kritik kommer fra en person eller instans som man er ansvarlig overfor, har man tilmed pligt til at svare relevant og oprigtigt, deraf betegnelsen "ansvar". En ansvarshavende person kan måske uddelegere dele af sine beføjelser og ansvar, men vil stadig kunne drages til ansvar for denne uddelegering - hele mængden af arbejde, beslutninger etc, som er truffet under dette hierarki. Et eksempel på uddelegerende ansvarshavere er ministre, som uddelegerer deres embede til embedsmænd. Disse har således et ansvar overfor hvert deres område og kan uddelegere herfra.
 at man kan have erstatningsansvar, f.eks. hvis ens beslutninger og handlinger har tilføjet andre tab eller skade.
 at man har personligt ansvar for fx egen sundhed.

Litteratur
 Andersen, Martin Marchmann (2019). Om betydningen af personligt ansvar i sundhedspolitiske begrundelser. I H. B. Boelsbjerg, & S. Glasdam (red.), Folkesundhed: Bag om intentioner og strategier (s. 73-84). Gad.

Kilder og henvisninger

Mellemmenneskelige forhold
Etik
Qujing

Qujing (kinesisk skrift: 曲靖, pinyin: Qǔjìng; Wade-Giles: Ch'ǔ-chìng) er en by på præfekturniveau i provinsen Yunnan i Folkerepublikken Kina. Den har et areal på 29.855 km² og en befolkning på 6.030.000 mennesker (2007).

Præfekturet har meget industri, og er efter Kunming provinsen Yunnans mest folkerige.

Administrativ inddeling 
Bypræfekturet Qujing har jurisdiktion over et distrikt (区 qū), et byamt (市 shì) og 7 amter (县 xiàn).

Trafik 
Kinas rigsvej 320 går gennem området. Den begynder i Shanghai og løber mod sydvest til grænsen mellem provinsen Yunnan og Burma. Undervejs passerer den blandt andet Hangzhou, Nanchang, Guiyang, Kunming og Dali.

Kinas rigsvej 326 går gennem området. Den begynder i Xiushan i Chongqing og går mod provinsen Guizhou, og ender i Hekou i Yunnan, ved grænsen til Vietnam og den vietnamesiske byen Lao Cai.

Eksterne henvisninger 
 Officiel webside 
 Qujing – Asia Harvest 
 Fotos fra Qujing i Panoramio 

Bypræfekturer i Yunnan
Lammert Allard te Winkel

Lammert Allard te Winkel (13. september 1809 i Arnhem – 24. april 1868 i Leyden) var en nederlandsk filolog.

te Winkel blev 1851 professor ved Universitetet i Leyden og lærer for prinsen af Oranien, men opgav sin stilling ved universitetet for udelukkende at medvirke ved udgivelsen af de Vries store ordbog.

Desuden har han skrevet en række specielle arbejder angående nederlandsk sprog og grammatik og har bidraget til at bringe system i den nederlandske retskrivning.

Kilder 

 

Filologer fra Nederlandene
Faglitterære forfattere fra Nederlandene
Salmonsens
Personer fra Arnhem
Professorer fra Nederlandene
Jan te Winkel

Jan te Winkel (født 16. november 1847, død 31. maj 1927) var en nederlandsk sprogmand og litteraturforsker.
 
te Winkel, som var professor ved Amsterdams Universitet, har udfoldet en frugtbar forfattervirksomhed som nederlandsk sprog- og litteraturhistoriker. Som te Winkels hovedværk plejer man at regne hans Geschiedenis der Nederlandsche letterkunde (3 bind 1888). Desuden har han skrevet en Overzicht der Nederlandschen letterkunde (1882, 5. udgave 1898) og en Geschichte der niederländischen Litteratur bis zum 17. Jahrhundert (i Pauls Grundriss der germanischen Philologie) (2. udgave 1901).

Af sproglige værker fra hans hånd kan nævnes: Nederlandsche spraakkunst (2 bind 1886—88), De beoefening der Germanistiek (1892) og De Noordnederlandsche tongevallen (1898). Endvidere Inleiding tot de geschiedenis der Nederlandsche taal (1904), samt på tysk Geschichte der niederländischen Sprache (1901). te Winkel var også en fortrinlig kender og flittig udgiver af middelnederlandsk litteratur, har således udgivet værker af Maerlant og Bredero. Han har også udgivet litterært-sproglige tidsskrifter navnlig Tijdschrift voor Nederlandsche taal- en Letterkunde (1871—75).

Kilder

Litteratur 

 Jo Tollebeek: Men of Character. The emergence of modern humanities. Wassenaar, 2011. 

Litteraturhistorikere fra Holland
Filologer fra Nederlandene
Faglitterære forfattere fra Nederlandene
Nederlændere i 1800-tallet
Nederlændere i 1900-tallet
Salmonsens
Professorer fra Nederlandene
Hertug Blåskægs borg

Hertug Blåskægs borg, ungarsk: A kékszakállú herceg vára, er en opera i én akt af Béla Bartók. 

Hertug Blåskægs borg blev skrevet i 1911 som et bidrag til en ungarsk operakonkurrence. Operaen blev afvist af juryen og opførtes først den 24. maj 1918 i Budapest. Librettoen blev skrevet af Béla Balázs efter Charles Perraults udgave af folkeeventyret om Blåskæg (fr: La Barbe-Bleue) fra 1697.

Rolleliste 

 Riddar Blåskägg – bas/basbaryton
 Judith – mezzosopran

Operaer
Værker af Béla Bartók
P.C. Klæstrup

Peter Christian Nygaard Mattat Klæstrup (29. maj 1820 i København – 9. marts 1882 sammesteds) var en dansk tegner.

P.C. Klæstrup var søn af privatlærer, løjtnant Christian Juel Klæstrup (død 8. november 1837) og Sophie Jensine født Anthon. Han gennemgik Kunstakademiet, men nødtes, for at leve, til at ofre sig for tegninger til træsnit. Han tegnede således illustrationer til Meïr Aron Goldschmidts Corsaren, senere til Punch og til en mængde almanakker og forskellige værker. Han savnede ikke lune, men dette kom ikke altid til sin ret i den xylografiske gengivelse. Han udførte bl.a. 600 akvareller med tidsbilleder fra det 19. århundrede, hvilke i tre store albummer blev skænket kronprins Frederik. I 1 866 ægtede han Emma Vilhelmine Elisabeth Kierulf, der både som ugift og som hustru er optrådt som forfatterinde til mindre fortællinger under mærkerne "Antonia Kyrre" og "C***", hun døde 27. januar 1892.

Ekstern henvisning 
Klæstrups billeder af København  på Københavns Biblioteker

 

Danskere i 1800-tallet
Personer fra København
Tegnere fra Danmark
Personer i Dansk Biografisk Leksikon
Maestà

Maestà (it. "majestæt") er i kunsten en fremstilling af den tronende Jomfru Maria med Jesusbarnet ofte omgivet af helgener og engle. 
Billedtypen blev især brugt i anden halvdel af 1100-tallet og i 1200-tallet, blandt andet på tavler, den dekorative opbygning over alterbordet.

Eksterne henvisninger

 BeyArs Kunstlexikon  
 Retabel hos Den Store Danske, DSD

Note

Kunsthistorie
Afbildninger af Jomfru Maria